Új vagyonkezelő cégbe csoportosítja át AutoWallis részesedését a Wallis Csoport

Technikai jellegű átcsoportosítást hajt végre befektetései között a Wallis Csoport, amikor a Budapesti Értéktőzsdén jegyzett AutoWallis Nyrt-ben meglévő többségi részesedését egy új vagyonkezelő társaságba helyezi át. A tranzakcióval a Wallis Csoport részesedése nem változik a magyar tőzsde autós vállalatában, annak célja, hogy a jövőben egy társaságba rendezze a nyilvános társaságokban fennálló részesedéseit, illetve azon vállalatait, melyek az IFRS szabályok szerint készítik beszámolójukat.

Továbbra is hosszú távú, stratégiai befektetésként tekint a Wallis Csoport az AutoWallis Nyrt-ben meglévő részesedésére azt követően, hogy az eddig a Wallis Asset Management Zrt-n keresztül fennálló többségi részesedésének jelentős (az AutoWallis Nyrt. 50,8 százalékot meghaladó részvénycsomagját) részét a Wallis Tőkeholding Zrt-be csoportosítja át. A most végrehajtott tranzakcióval a Wallis Csoport részesedése nem változik a Budapesti Értéktőzsde Prémium kategóriájában jegyzett vállalatban, így az pusztán technikai átcsoportosításnak tekinthető. A lépés célja, hogy a Wallis a nyilvánosan működő, vagy az IFRS szabályok szerinti beszámolókat készítő vállalatokban fennálló részesedéseit a Wallis Tőkeholding alá rendezze, ezzel tovább növelve Magyarország egyik vezető befektetési csoportja működésének átláthatóságát.

Kapcsolódó anyagok:

Tpt. 61. §-a szerinti, szavazati jogot biztosító részvény, illetőleg szavazati jog megszerzésének vagy elidegenítésének bejelentéséhez használandó formanyomtatvány

Tpt. 61. §-a szerinti, szavazati jogot biztosító részvény, illetőleg szavazati jog megszerzésének vagy elidegenítésének bejelentéséhez használandó formanyomtatvány

Rendkívüli tájékoztatás

Sajtókapcsolat:

* Kerekes Ádám
* Front Page Communications
* +36 70 341 8959
* autowallis@frontpage.hu

Eredeti tartalom: AutoWallis Nyrt.

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/3840/uj-vagyonkezelo-cegbe-csoportositja-at-autowallis-reszesedeset-a-wallis-csoport/